Vasvár Város Képviselő-testülete

**J e g y z ő k ö n y v**

**Készült** Vasvár Város Önkormányzata Képviselő-testülete 2014. szeptember 25-én megtartott üléséről.

**Az ülés helye:** Városháza nagyterme

**Jelen voltak:** Kovács Tilda polgármester**,** Tóth Balázs alpolgármester, Galambos István, Sejber Mihály, Dr. Fabók Tibor, Dr. Pataky Pál és Fixl László képviselők (7 fő)

**Tanácskozási joggal jelen voltak:**

Tauszné Vincze Edit a Vas Megyei Kormányhivatal Vas-

vár Járási Hivatalának vezetője,

Dr. Ódor Ildikó jegyző,

Kónya Emília és Varga Zoltán osztályvezetők,

Szatmári Helga a Ficánkoló Óvoda vezetője,

Simon-Németh Adél a Vasvári Újság felelős szerkesztője

**Kovács Tilda polgármester** köszöntötte a megjelenteket. Megállapította, hogy a képviselő-testület határozatképes, az ülést megnyitotta. Javasolta a meghívóban szereplő napirend kiegészítését a következő témákkal:

* Előterjesztés Vasvár Város Önkormányzata „Területi együttműködést segítő programok kialakítása az önkormányzatoknál a konvergencia régiókban” pályázatához

Előadó: KOVÁCS TILDA polgármester

* Előterjesztés a „Békevárosok Útja” nevű pályázathoz való csatlakozáshoz

Előadó: KOVÁCS TILDA polgármester

* Előterjesztés szavazatszámláló bizottsági póttag választásához

Előadó: Dr. ÓDOR ILDIKÓ jegyző

* Előterjesztés Vasvár Város Önkormányzata Képviselő-testületének …/2014.(…) önkormányzati rendelete „Az egyes szociális ellátásokról” szóló 3/2007.(II.28.) önkormányzati rendelet módosításáról

Előadó: Dr. ÓDOR ILDIKÓ jegyző

* Előterjesztés a 46/2014.(IX.25.) BM rendelet alapján, a települési önkormányzatok szociális célú tüzelőanyag vásárláshoz kapcsolódó kiegészítő támogatás melletti saját forrás biztosításáról

Előadó: KOVÁCS TILDA polgármester

* Előterjesztés a 187/2014(.VII.17.) számú képviselő-testületi határozat hatályon kívül helyezésére

Előadó: Dr. ÓDOR ILDIKÓ jegyző

Képviselő-testület a napirend kiegészítésével 7 igen szavazattal – ellenszavazat és tartózkodás nélkül – egyhangúlag egyetértett, majd az alábbi sorrend szerint jóváhagyta azt:

1. Vasvár Város Önkormányzata Képviselő-testületének …/2014.(….) önkormányzati rendelete az önkormányzat 2014. évi költségvetéséről szóló 3/2014.(III.03.) önkormányzati rendelet módosításáról

Előadó: KOVÁCS TILDA polgármester

1. Tájékoztató Vasvár Város Önkormányzata 2014. I. féléves gazdálkodásáról

Előadó: KOVÁCS TILDA polgármester

1. Vasvár Város Önkormányzata Képviselő-testületének …/2014.(…) önkormányzati rendelete „Az egyes szociális ellátásokról” szóló 3/2007.(II.28.) önkormányzati rendelet módosításáról

Előadó: Dr. ÓDOR ILDIKÓ jegyző

1. FOLYÓ ÜGYEK:
   1. Előterjesztés a Vasvári Ficánkoló Óvoda 2014/2015. nevelési évre szóló munkatervének véleményezéséhez

Előadó: KOVÁCS TILDA polgármester

* 1. Előterjesztés a Bursa Hungarica Felsőoktatási Önkormányzati Ösztöndíjpályázat 2015. évi fordulójához való csatlakozáshoz

Előadó: KOVÁCS TILDA polgármester

* 1. Előterjesztés a Vasvár, Szentmihályfalvi u. 6. II/1. szám alatti önkormányzati bérlakás bérleti szerződésének megszüntetésére

Előadó: Dr. ÓDOR ILDIKÓ jegyző

* 1. Előterjesztés a Vasvár, Alkotmány u. 8. III/2. szám alatti önkormányzati lakás lakásbérleti jogviszonyának meghosszabbításáról

Előadó: Dr. ÓDOR ILDIKÓ jegyző

* 1. Előterjesztés a polgármester jutalmának és szabadság megváltásának megállapítására

Előadó: GALAMBOS ISTVÁN tanácsnok

* 1. Előterjesztés Viola Anita Vasvár, Petőfi S.u.32.I/2. szám alatti lakos szociális jellegű lakásbérleti szerződésének meghosszabbítására (Zárt ülés)

Előadó: Dr. ÓDOR ILDIKÓ jegyző

* 1. Előterjesztés a Vasvár, Vérmező u. 9. fsz. 2. szám alatti szociális önkormányzati bérlakás bérbeadására (Zárt ülés)

Előadó: Dr. ÓDOR ILDIKÓ jegyző

* 1. Előterjesztés a vasvári 1510. hrsz-ú terület telekrészének beolvadással történő értékesítéséhez

Előadó: Dr. ÓDOR ILDIKÓ jegyző

* 1. Előterjesztés Vasvár város Helyi Építési Szabályzat módosításának támogatásához - Martin Mitterhumer

Előadó: KOVÁCS TILDA polgármester

* 1. Előterjesztés Vasvár város Helyi Építési Szabályzat módosításának támogatásához – PNH Immo Kft

Előadó: KOVÁCS TILDA polgármester

* 1. Előterjesztés Vasvár város Helyi Építési Szabályzat módosításának támogatásához – Gueth &Partner’s Kft

Előadó: KOVÁCS TILDA polgármester

* 1. Előterjesztés Vasvár város Helyi Építési Szabályzat módosításának támogatásához – Takács Géza

Előadó: KOVÁCS TILDA polgármester

* 1. Előterjesztés Vasvár Város Önkormányzata „Területi együttműködést segítő programok kialakítása az önkormányzatoknál a konvergencia régiókban” pályázatához

Előadó: KOVÁCS TILDA polgármester

* 1. Előterjesztés a „Békevárosok Útja” nevű pályázathoz való csatlakozáshoz

Előadó: KOVÁCS TILDA polgármester

* 1. Előterjesztés szavazatszámláló bizottsági póttag választásához

Előadó: Dr. ÓDOR ILDIKÓ jegyző

* 1. Előterjesztés a 2013. évi helyi lakásépítési és vásárlási támogatási keret elosztására (Zárt ülés)

Előadó: Dr. ÓDOR ILDIKÓ jegyző

* 1. Előterjesztés a LORD SIFTER Bt ingatlanvásárlási kérelméhez

Előadó: KOVÁCS TILDA polgármester

* 1. Előterjesztés a 46/2014.(IX.25.) BM rendelet alapján, a települési önkormányzatok szociális célú tüzelőanyag vásárláshoz kapcsolódó kiegészítő támogatás melletti saját forrás biztosításáról

Előadó: KOVÁCS TILDA polgármester

* 1. Előterjesztés a 187/2014.(VII.17.) számú képviselő-testületi határozat hatályon kívül helyezésére

Előadó: Dr. ÓDOR ILDIKÓ jegyző

* 1. Előterjesztés „Vasvár Város Díszpolgára” cím, „Vasvár Városért” érdemérem, „Vasvár Város Önkormányzatának a Közszolgálatért Alapított Barabás István Díja”, valamint „A Városfejlesztésért” Díj kitüntetések adományozásához (Zárt ülés)

Előadó: KOVÁCS TILDA polgármester

**NAPIREND ELŐTT:**

**Beszámoló a képviselő-testület lejárt határidejű határozatainak végrehajtásáról, a legutóbbi képviselő-testületi ülés óta történt fontosabb intézkedésekről, eseményekről, valamint az átruházott hatáskörben hozott döntésekről**

**Kovács Tilda polgármester** kiegészítésképpen elmondta, hogy ma került sor az új Egészségház átadására, ami nagyon örömteli esemény volt.

**Tóth Balázs alpolgármester** elmondta, hogy vasárnap, szeptember 21-én volt a Magyar Holokauszt Emlékév vasvári ünnepi rendezvénye, ami a zsidó temetőnél kezdődött, majd a volt gettó területén emléktábla avatással folytatódott. A Zsidó Hitközség és a társsegítő Hit Gyülekezet képviselői részt vettek az előkészítésben és a rendezvényen is szép számmal képviseltették magukat. A visszajelzések pozitívak voltak. Megköszönte az előkészítésben, szervezésben való munkát Dr. Pataky Pál tanácsnoknak és Sejber Mihály képviselőnek.

**Dr. Fabók Tibor képviselő** megkérdezte, hogy mennyibe került a beruházás és ki állta.

**Tóth Balázs alpolgármester** elmondta, hogy a kerítés, az emléktábla és a járda önkormányzati beruházásban készült és összesen kb. egy millió forintba került. Erre az ígéretek szerint állami támogatást kap a város.

**Kovács Tilda polgármester** több kérdés, hozzászólás nem lévén a beszámolót elfogadásra ajánlotta.

Képviselő-testület a beszámolót 7 igen szavazattal – ellenszavazat és tartózkodás nélkül – egyhangúlag elfogadta.

**I. napirendi pont:**

**Vasvár Város Önkormányzata Képviselő-testületének …/2014.(….) önkormányzati rendelete az önkormányzat 2014. évi költségvetéséről szóló 3/2014.(III.03.) önkormányzati rendelet módosításáról**

**Galambos István tanácsnok** elmondta, hogy a Pénzügyi, Városfejlesztési és Környezetvédelmi Bizottság a rendelet-tervezetet, amely az időközbeni változások rendeleten való átvezetését tartalmazza, elfogadásra ajánlja a képviselő-testületnek.

**Kovács Tilda polgármester** kérdés, hozzászólás nem lévén szavazásra tette fel a rendelet-tervezetet.

Képviselő-testület a rendelet-tervezettel 7 igen szavazattal – ellenszavazat és tartózkodás nélkül – egyhangúlag egyetértett, majd megalkotta a következő rendeletet:

**VASVÁR VÁROS ÖNKORMÁNYZATA**

**KÉPVISELŐ-TESTÜLETÉNEK**

**16/2014.(IX.29.) rendelete**

**az önkormányzat 2014. évi költségvetéséről szóló 3/2014.(III.03.) önkormányzati rendelet módosításáról**

Az elfogadott rendelet a jegyzőkönyvhöz csatolva.

**II. napirendi pont:**

**Tájékoztató Vasvár Város Önkormányzata 2014. I. féléves gazdálkodásáról**

**Kónya Emília pénzügyi osztályvezető** szóbeli kiegészítésében rámutatott: A 2014. évi költségvetés működési része az I. félévet illetően időarányosan teljesült, a felhalmozási rész teljesítése viszont áttolódik a harmadik, negyedik negyedévre, illetve külső pályázat csúszása miatt a következő évre. A költségvetés egyensúlya napjainkban, az adók második részletének befizetése után, látható, hogy nincs veszélyben, sőt kedvezőbb a tervezettnél. Iparűzési adóból az éves előirányzat befolyt. A napokban az értékpapír számlán 150 mFt-ja, a folyószámlán kb. 70 mFt-ja van az önkormányzatnak. Az elhangzottakat összefoglalva megállapította, hogy az önkormányzat gazdálkodása biztonságos.

**Galambos István tanácsnok**: A Pénzügyi, Városfejlesztési és Környezetvédelmi Bizottság megállapította, hogy a 2014. évi költségvetés időarányos részén túli költekezés nem történt. A felhalmozási rész teljesítése csúszik. Az I. féléves gazdálkodásról szóló tájékoztatót a bizottság elfogadta.

**Kovács Tilda polgármester** cikluszáró képviselő-testületi ülésről lévén szó, hozzászólásában visszatekintett az elmúlt négy évre. Rámutatott: Nem gondolta volna, hogy ilyen eredményes 4 évet zár az önkormányzat és ilyen jó pénzügyi kondíciókkal tudják átadni a város irányítását a következő képviselő-testületnek. Korábban, 16 évvel ezelőtt ilyen sikerélmények nem voltak, szinte csak negatív döntéseket kellett hozni (létszámleépítések, összevonások, stb.), de szerencsére nagyot fordult az önkormányzat helyzete. Ehhez véleménye szerint nagyban hozzájárult az, hogy az iparűzési adó ma már a tervezettnél is magasabb lett. Amikor alpolgármester lett 70 mFt volt a város adóbevétele, amit sikerült feltornászni 90-100 mFt-ra, most pedig már a 180-185 mFt sem elérhetetlen. Nagy lelki tényezőnek, a város életében pedig óriási lépésnek tartotta azt, hogy ebben a térségben volt a legnagyobb a munkanélküliek számának csökkenése. Ha a szociális biztonság meglesz a városban és a térségben élőknek, akkor az elégedettséget nagyon meg tudják növelni. Ebben nagyon sikeresek voltak az elmúlt négy évben is. Ehhez az is hozzájárult véleménye szerint, hogy előre gondolkodtak, iparterületet vásároltak, aminek már gazdája is van. Ha ez a lendület megmarad a városban, akkor a következő képviselő-testületnek sem lesz különösebb gondja a működtetéssel, és a fejlesztésekre is jut pénz. Számításai szerint 2,7 milliárd forint jött be négy év alatt a városba. Megtörtént a szennyvízcsatorna hálózat kiépítése, Békeház megújítása, a városrehabilitáció második üteme. Megújult a Szentkút, az Egészségház és környezete, a temető. A Kneipp beruházás, a geotermikus projekt elindult. Felújításra kerül ebben az évben az önkormányzati utak többsége, amire nagyon régen volt példa. A következő képviselő-testületnek már csak 4-5 belterületi út felújítása marad feladatul. Szeptember 27-én lesz a sportcentrum avatása, amire 36 mFt-os pályázati támogatást kapott a város. A fejlesztések felsorolását folytatva elmondta, hogy szobrot állított a város, az utcákon nem kevés fásítást végeztek, amit folytatni kellene. Játszóteret építettek a Petőfi tömbbelsőben, továbbá megnyertek egy pályázatot a szakközépiskola mellé létesítendő játszótérre. Fontosnak tartotta megemlíteni azt is, hogy sokat jelentett a város profiljának, hogy a békekötés bekerült a nemzetközi köztudatba. Ezt a megkezdett utat is folytatni kellene, hisz komoly szakemberekkel, történészekkel sikerült szellemi értéket szerezni. Nem utolsó sorban említette meg, hogy sikerült a járási központ címet megkapnia Vasvárnak. Ez régi vágy volt. Bízik abban, hogy ami elindult, hogy inkább visszavándorlás van a lakosság körében, mint elvándorlás, folytatódni fog. A következő képviselő-testületnek erre nagyon oda kell figyelni, lehetőséget kell adni a visszatelepülésre. Megemlítette azt is, hogy az iskolát, zeneiskolát átadta az önkormányzat a KLIK-nek, de a mai napig támogatja működésüket évi több mint 70 mFt-tal. Hozzászólása végén köszönetet mondott a képviselőknek és a hivatali dolgozóknak is a munkáért. Hangsúlyozta, nem kell szégyenkezni a helyi választásokon indulóknak és azoknak sem, akik nem indulnak, mert sok fejlesztés történt.

**Dr. Pataky Pál tanácsnok** a maga részéről nagy eredménynek tartotta azt is, hogy sikeresen áttért az önkormányzat az elmúlt évben a nullszaldós költségvetésre - amire nagy esély van idén is -, valamint megszabadult az önkormányzat az adósságától. Megkérdezte, hogy az ÖNHIKI pályázat hogyan áll. Továbbá érdeklődött az iránt, hogy az előző ciklusban mekkora volt a város gyarapodása a jelenlegi ciklus 2,7 milliárd forintjával szemben.

**Kovács Tilda polgármester** elmondta, hogy az előző önkormányzati ciklusban is milliárdos nagyságrendű fejlesztések valósultak meg, mint például a városrehabilitáció 500 mFt, Kulturális Központ építése 500 mFt, szakközépiskola felújítása 200 mFt. Meggyőződése, hogy az itt élőket kell úgy kiszolgálni a városnak, hogy minél jobban érezzék magukat, minél jobban kötődjenek ide és legyenek büszkék arra, hogy itt laknak.

**Tóth Balázs alpolgármester** megerősítette, hogy a város életében kevés olyan jó időszak volt a fejlesztéseket illetően, mint az elmúlt 4 év. Az infrastrukturális beruházások közül a csapadékvíz elvezetés megoldását tartotta még szükségesnek, amit talán sikerül megvalósítani. Úgy vélekedett, hogy Vasvár egy fejlődőképes, pezsgő város.

**Kónya Emília pénzügyi osztályvezető** elmondta, hogy a város az ÖNHIKI pályázat beadása előtt áll. A ma elfogadott költségvetési rendelet módosítás is kell hozzá. A döntés decemberre várható.

**Kovács Tilda polgármester** több kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 7 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**205/2014./IX.25./ számú képviselő-testületi határozat:**

Vasvár Város Önkormányzatának Képviselő-testülete az önkormányzat 2014. I. félévi gazdálkodásáról szóló beszámolót a szöveges értékelésben, valamint a mellékelt „Vasvár Város Önkormányzat 2014. évi költségvetésének alakulása 2014. I. félév végén” című kimutatásban foglaltakkal megegyező tartalommal elfogadja.

**Határidő:** 2014. szeptember 15.

**Felelős:** Kovács Tilda polgármester

**III. napirendi pont:**

**Vasvár Város Önkormányzata Képviselő-testületének …/2014.(…) önkormányzati rendelete „Az egyes szociális ellátásokról” szóló 3/2007.(II.28.) önkormányzati rendelet módosításáról**

**Kovács Tilda polgármester** kérdés, hozzászólás nem lévén szavazásra tette fel a rendelet-tervezetet.

Képviselő-testület a rendelet-tervezettel 7 igen szavazattal – ellenszavazat és tartózkodás nélkül – egyhangúlag egyetértett, majd megalkotta a következő rendeletet:

**VASVÁR VÁROS ÖNKORMÁNYZATA**

**KÉPVISELŐ-TESTÜLETÉNEK**

**17/2014.(IX.29.) rendelete**

**„Az egyes szociális ellátásokról” szóló 3/2007.(II.28.) önkormányzati rendelet módosításáról**

Az elfogadott rendelet a jegyzőkönyvhöz csatolva.

**IV. napirendi pont:**

**FOLYÓ ÜGYEK:**

**1./ Előterjesztés a Vasvári Ficánkoló Óvoda 2014/2015. nevelési évre szóló munkatervének véleményezéséhez**

**Kovács Tilda polgármester** hangsúlyozta, hogy a munkaterv olyan dolgot nem tartalmaz, ami többletterhet róna az önkormányzatra. A munkatervben foglaltakat megvalósíthatónak tartotta.

**Dr. Pataky Pál tanácsnok** a Humán Erőforrás Bizottság nevében elfogadásra ajánlotta az óvoda 2014/2015. nevelési évre szóló munkatervét.

**Kovács Tilda polgármester** kérdés, hozzászólás nem lévén szavazásra tette fel a határozati javaslatot.

Képviselő-testület a határozati javaslattal 7 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot.

**206/2014./IX.25./ számú képviselő-testületi határozat:**

Vasvár Város Önkormányzata Képviselő-testülete „A nevelési-oktatási intézmények működéséről és a köznevelési intézmények névhasználatáról” szóló 20/2012.(VIII.31.) EMMI rendelet 3. § (1) bekezdésében meghatározott véleményezési jogkörében eljárva a Vasvári Ficánkoló Óvoda 2014/2015. nevelési évre szóló munkatervét megtárgyalta, és az abban foglaltakkal egyetért.

Felelős: KOVÁCS TILDA polgármester

Határidő: azonnal

**2./ Előterjesztés a Bursa Hungarica Felsőoktatási Önkormányzati Ösztöndíjpályázat 2015. évi fordulójához való csatlakozáshoz**

**Galambos István tanácsnok**: A Pénzügyi, Városfejlesztési és Környezetvédelmi Bizottság véleménye az volt, hogy folytatni kell a pályázati fordulóhoz való csatlakozást.

**Dr. Pataky Pál tanácsnok** a Humán Erőforrás Bizottság nevében elfogadásra ajánlotta a csatlakozásról szóló határozati javaslatot. A jövőre nézve a bizottság jónak tartaná az ösztöndíjpályázat keretösszegének emelését.

**Kovács Tilda polgármester** kérdés, hozzászólás nem lévén szavazásra tette fel a határozati javaslatot.

Képviselő-testület a határozati javaslattal 7 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot.

**207/2014./IX.25./ számú képviselő-testületi határozat:**

1./ Vasvár Város Önkormányzata Képviselő-testülete **csatlakozik** a hátrányos helyzetű, szociálisan rászoruló felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíjpályázat 2015. évi fordulójához.

A Bursa Hungarica Felsőoktatási Önkormányzati Ösztöndíjpályázat 2015. évi fordulójának általános szerződési feltételeit elfogadja, és kötelezettséget vállal arra, hogy a pályázatok kiírása, elbírálása és folyósítása során maradéktalanul az Általános Szerződési Feltételekben foglaltaknak megfelelően jár el.

2./ Az önkormányzati támogatás elnyerésére **„A” típusú és „B” típusú pályázatot ír ki** **a mellékletnek megfelelően.**

3./ A támogatás fedezetéül 2015. évi költségvetésének szociális keretéből **800.000,-Ft-ot különít el.**

„B” típusú nyertes pályázó esetén a képviselő-testület 2015-ben, 2016-ban, 2017-ben és 2018-ban ezen évek költségvetésének szociális keretéből fedezi a támogatást.

4./ A felosztható 800.000,-Ft keretösszegből 2015. évben, az „A” és „B” típusú pályázók közül a szociálisan rászorult, felsőoktatásban már résztvevő, illetve felsőoktatási intézménybe jelentkezni kívánó fiatalok tanulmányait támogatja, **egységesen havi 5.000,-Ft összeggel**.

**A beérkező pályázatokat a Humán Erőforrás Bizottság bírálja el.**

A pályázók közül a szociálisan legrászorultabbakat a következő fő szempontok pályázónkénti együttes vizsgálata alapján választja ki:

* pályázó árva vagy félárva,
* pályázó szülei elváltak, különváltak,
* eltartó, szülő munkanélküli vagy öregségi nyugdíjban részesül, illetve tartósan

beteg, rokkant,

* a családban élő eltartottak száma,
* kollégiumi ellátásban részesül-e,
* közös háztartásban élők egy főre jutó havi nettó jövedelmének összege.

Indokolt esetben – további információszerzés céljából – a pályázó vagyoni helyzetének vizsgálatára környezettanulmány is végezhető.

**Felelős: 1-3./ pontokra:** Csatlakozásról szóló nyilatkozat továbbítására, a pályázatok közzétételére, keretösszeg 2015. évi költségvetésbe való betervezésére: Dr. ÓDOR ILDIKÓ jegyző

**4./ pontra:** pályázatok elbírálására: Vasvár Város Képviselő-testülete Humán Erőforrás Bizottsága

**Határidő: 1./ pontra:** csatlakozási nyilatkozat továbbítására: 2014. október 1.

**2./ pontra:** pályázatok közzététele a város honlapján és a hirdetőtáblákon történik.

**3./ pontra:** 2015, 2016, 2017. és 2018. évi költségvetések tervezése

**4./ pontra:** 2013. december 8.

**3./ Előterjesztés a Vasvár, Szentmihályfalvi u. 6. II/1. szám alatti önkormányzati bérlakás bérleti szerződésének megszüntetésére**

**Dr. Pataky Pál tanácsnok** a Humán Erőforrás Bizottság nevében elfogadásra ajánlotta az előterjesztésben szereplő határozati javaslat mindkét pontját.

**Kovács Tilda polgármester** kérdés, hozzászólás nem lévén szavazásra tette fel a határozati javaslatot.

Képviselő-testület a határozati javaslattal 7 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot.

**208/2014./IX.25./ számú képviselő-testületi határozat:**

I.

Vasvár Város Önkormányzata Képviselő-testülete „A lakások és helyiségek bérletére, valamint elidegenítésükre vonatkozó egyes szabályokról szóló” 1993. évi LXXVIII. tv. 23.§(1) bekezdés a) pontja alapján **Várady Erika Edit** Vasvár, Szentmihályfalvi u. 6. II/1. szám alatti, 1210/8/A/9 hrsz-ú lakására, határozott időre kötött lakásbérleti szerződését közös megegyezéssel, 2014. szeptember 30. napjával megszünteti.

Felhívja a bérlő figyelmét, hogy a lakást a lakások és helyiségek bérletére vonatkozó egyes szabályokról szóló 7/2012.(IV.01.) önkormányzati rendeletben meghatározottaknak megfelelően, rendeltetésszerű használatra alkalmas állapotban kell visszaadni.

II.

Vasvár Város Önkormányzata Képviselő-testülete a lakások és helyiségek bérletére vonatkozó egyes szabályokról szóló 7/2012. (IV.01.) önkormányzati rendelet 2.§ (1) bek. c) pontja és 8.§-a alapján a Vasvár, Szentmihályfalvi u. 6. II/1. szám alatti (1210/8/A/9 hrsz.) önkormányzati tulajdonú, 64 m2 alapterületű, 2+félszoba, összkomfortos lakást költségalapon meghatározott -nem pályázati támogatással épült- lakbérű lakásként adja bérbe.

A bérleti díj: 28.288,-Ft/hó. Az óvadék összege 113.152,- Ft, melyet a bérleti szerződés megkötésekor kell befizetni. A bérleti jogviszony időtartama legfeljebb 5 év.

Felelős: Kovács Tilda polgármester

Határidő: 2014. október 1.

**4./ Előterjesztés a Vasvár, Alkotmány u. 8. III/2. szám alatti önkormányzati lakás lakásbérleti jogviszonyának meghosszabbításáról**

**Dr. Pataky Pál tanácsnok** közölte, hogy a Humán Erőforrás Bizottság 5 évre javasolta meghosszabbítani Kovács Gabriella lakásbérleti jogviszonyát.

**Kovács Tilda polgármester** kérdés, hozzászólás nem lévén szavazásra tette fel a bizottság javaslatát.

Képviselő-testület a bizottsági javaslattal 7 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot.

**209/2014./IX.25./ számú képviselő-testületi határozat:**

Vasvár Város Önkormányzata Képviselő-testülete a lakások és helyiségek bérletére vonatkozó egyes szabályokról szóló 7/2012.(VI.01.) önkormányzati rendeletének 8.§-a (3) bekezdésének alapján **Kovács Gabriella** Vasvár, Alkotmány u. 8. III/2. szám alatti, 1+2 félszoba, összkomfortos, 64 m2 alapterületű, költségalapú bérlakás bérleti jogviszonyát határozott időre, 5 évre meghosszabbítja.

A bérbeadó felhatalmazza a Polgármestert, hogy a bérleti jogviszony meghosszabbítása miatt a bérleti szerződés módosításával kapcsolatos intézkedéseket tegye meg.

Felelős: Kovács Tilda polgármester

Határidő: 2014. október 1.

**5./ Előterjesztés a polgármester jutalmának és szabadság megváltásának megállapítására**

**Kovács Tilda polgármester** személyes érintettségére figyelemmel kérte a döntéshozatalból való kizárását. Átadta az ülés vezetését alpolgármester úrnak.

**Tóth Balázs alpolgármester** szavazásra tette fel Kovács Tilda polgármester kérésére döntéshozatalból való kizárását.

Képviselő-testület a kizárással 7 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot.

**210/2014./IX.25./ számú képviselő-testületi határozat:**

Vasvár Város Önkormányzata Képviselő-testülete Kovács Tilda polgármestert – személyes érintettségére figyelemmel – az Mötv. 49. § (1) bekezdése alapján a polgármester jutalmának és szabadság megváltásának megállapítására vonatkozó döntéshozatalból kizárja.

Felelős: TÓTH BALÁZS alpolgármester

Határidő: azonnal

**Tóth Balázs alpolgármester** rámutatott: Polgármester asszony tisztségének gyakorlása során béremelésben és jutalomban sem részesült. Hivatali munkája alatt sok fejlesztés valósult meg a városban, az utolsó pillanatig ezeken munkálkodott. (Ma volt az Egészségház átadása.) Ezért most, az önkormányzati ciklus végén javasolta 3 havi illetményének megfelelő jutalomban részesíteni és 31 munkanapra járó szabadságát megváltani. Megjegyezte, hogy most jutalomról dönthet a képviselő-testület, az önkormányzati választások után hivatalba lépő új képviselő-testület pedig a jogszabály által előírt összegű végkielégítésben köteles őt részesíteni. Kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 6 igen szavazattal ellenszavazat és tartózkodás nélkül – egyhangúlag egyetértett, majd meghozta a következő határozatot.

**211/2014./IX.25./ számú képviselő-testületi határozat:**

Vasvár Város Önkormányzata Képviselő-testülete - a Pénzügyi, Városfejlesztési és Környezetvédelmi Bizottság Vasvár Város Önkormányzata Szervezeti és Működési Szabályzatáról szóló 20/2013.(XII.21.) önkormányzati rendelete 39.§ (3) bekezdése a) pontjában biztosított előterjesztői jogkörben benyújtott javaslatára - Kovács Tilda Matild polgármestert bruttó 1.500.000.-Ft jutalomban részesíti, és a 2014. évi ki nem adott 31 munkanapra járó szabadságát készpénzben megváltja.

A képviselő-testület felkéri a jegyzőt, hogy a polgármester itt megállapított jutalmának számfejtéséről és kifizetéséről haladéktalanul gondoskodjon. Továbbá a polgármester tisztségének megszüntetésekor az ez évi ki nem adott 31 munkanapra járó szabadságának készpénzben történő megváltása kifizetéséről intézkedjen.

**Határidő**: jutalom kifizetése: azonnal

szabadság megváltásra: 2014. október 10.

**Felelős:** Dr. Ódor Ildikó jegyző

**Tóth Balázs alpolgármester visszaadta az ülés vezetését polgármester asszonynak.**

**6./ Előterjesztés Viola Anita Vasvár, Petőfi S.u.32.I/2. szám alatti lakos szociális jellegű lakásbérleti szerződésének meghosszabbítására**

Figyelemmel a személyiségi jogok védelmére zárt ülés keretében tárgyalva, külön jegyzőkönyvben rögzítve.

**7./ Előterjesztés a Vasvár, Vérmező u. 9. fsz. 2. szám alatti szociális önkormányzati bérlakás bérbeadására**

Figyelemmel a személyiségi jogok védelmére zárt ülés keretében tárgyalva, külön jegyzőkönyvben rögzítve.

**8./ Előterjesztés a vasvári 1510. hrsz-ú terület telekrészének beolvadással történő értékesítéséhez**

**Galambos István tanácsnok** elmondta, hogy a vasvári 1510. hrsz-ú terület telekrészének beolvadással történő értékesítésével a Pénzügyi, Városfejlesztési és Környezetvédelmi Bizottság egyetértett.

**Kovács Tilda polgármester** kérdés, hozzászólás nem lévén először szavazásra tette fel az előterjesztésben található 1. számú határozati javaslatot.

Képviselő-testület az 1. számú határozati javaslattal 7 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot.

**214/2014./IX.25./ számú képviselő-testületi határozat:**

Vasvár Város Képviselő-testülete felhatalmazza Kovács Tilda polgármestert, hogy az önkormányzat 1/1-ed tulajdoni hányadában lévő, belterületi 1510 helyrajzi számú kivett (beépítetlen terület megnevezésű) ingatlanrészt (a földterület északi oldali 403 m2 területnagyságú részét) a szomszédos 1509 hrsz-ú ingatlanhoz történő beolvasztás során értékesíti az alábbi feltételekkel:

* a Mérőlánc Bt 231-1/2014 munkaszámú, a Vasvári Járási Hivatal Járási Földhivatala 7523/89/2014 számon záradékolt *telekcsoport újraosztási* változási vázrajza, és a
* a Mérőlánc Bt 231-2/2014 munkaszámú 55 m2 területnagyságra vonatkozó Égáz-Dégáz Földgázelosztó Zrt (6724 Szeged, Pulcz utca 44.) javára szóló *szolgalmi jog (középnyomású* *gázvezeték biztonsági övezete*) bejegyzéséhez készített változási vázrajz szerinti szolgalmi jog alapítási kötelezettség mellett, valamint
* a Mérőlánc Bt 231-4/2014 munkaszámú 2 m2 területnagyságra vonatkozó Vasvár Város Önkormányzat (9800 Vasvár, Alkotmány u. 1.) javára szóló *szolgalmi jog (szennyvízvezeték biztonsági övezete)* bejegyzéséhez készített változási vázrajz szerinti szolgalmi jog alapítási kötelezettség mellett

Csoknyai Ernő (9800 Vasvár, Győrvári u. 67.) részére az ingatlanforgalmi szakértő által megállapított összesen 187.000.-Ft eladási áron.

Az adásvételi-, a szolgalmi jog alapítási szerződéskötéssel, valamint az ingatlan-nyilvántartási bejegyzéssel és átvezetéssel kapcsolatos költségek a vevőt terhelik.

Az ingatlanrész önállóan nem értékesíthető, mert önálló közúti csatlakozása nem biztosítható.

**Felelős:** Kovács Tilda alpolgármester

**Határidő:** 2014. október 10.

**Kovács Tilda polgármester** ezt követően szavazásra tette fel az előterjesztésben található 2. számú határozati javaslatot.

Képviselő-testület a 2. számú határozati javaslattal 7 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot.

**215/2014./IX.25./ számú képviselő-testületi határozat:**

Vasvár Város Képviselő-testülete felhatalmazza Kovács Tilda polgármestert, hogy az önkormányzat 1/1-ed tulajdoni hányadában lévő, belterületi 1510 helyrajzi számú kivett (beépítetlen terület megnevezésű) földterület déli oldali 350 m2 területnagyságú részét a szomszédos 1512 hrsz-ú ingatlanhoz történő beolvasztás során értékesítse

* a Mérőlánc Bt 231-1/2014 munkaszámú, a Vasvári Járási Hivatal Járási Földhivatala 7523/89/2014 számon záradékolt *telekcsoport újraosztási* változási vázrajza,
* a Mérőlánc Bt 231-2/2014 munkaszámú 32,6 m hosszúságú, 206 m2 területnagyságra vonatkozó Égáz-Dégáz Földgázelosztó Zrt (6724 Szeged, Pulcz utca 44.) javára szóló *szolgalmi jog (középnyomású* *gázvezeték és biztonsági övezete*) bejegyzéséhez készített változási vázrajz, valamint
* Mérőlánc Bt 231-3/2014 munkaszámú 26,9 m hosszúságú, 108 m2 területnagyságra vonatkozó Vasvár Város Önkormányzat (9800 Vasvár, Alkotmány u. 1.) javára szóló *szolgalmi jog (vízvezeték és biztonsági övezete)* bejegyzéséhez készített változási vázrajz
* Mérőlánc Bt 231-4/2014 munkaszámú 36,3 m hosszúságú, 140 m2 területnagyságra vonatkozó Vasvár Város Önkormányzat (9800 Vasvár, Alkotmány u. 1.) javára szóló *szolgalmi jog (szennyvízvezeték biztonsági övezete)* bejegyzéséhez készített változási vázrajz

alapján Nagy Lászlóné (9800 Vasvár, Győrvári u. 75.) részére bruttó 163.000.-Ft eladási áron, az erről szóló adásvételi szerződést, szolgalmi jog alapító szerződést aláírja.

Az adásvételi-, a szolgalmi jog alapítási szerződéskötéssel, valamint az ingatlan-nyilvántartási bejegyzéssel és átvezetéssel kapcsolatos költségek a vevőt terhelik.

Az ingatlanrész önállóan nem értékesíthető, mert a természetben az 1512 hrsz-ú lakóingatlan megközelítését szolgálja.

**Felelős:** Kovács Tilda alpolgármester

**Határidő:** 2014. október 10.

**9. napirendi pont:**

**Előterjesztés Vasvár város Helyi Építési Szabályzat módosításának támogatásához - Martin Mitterhumer**

**Galambos István tanácsnok** elmondta, hogy a Pénzügyi, Városfejlesztési és Környezetvédelmi Bizottság egyetértett a határozati javaslattal, azt elfogadásra ajánlja a képviselő-testületnek.

**Kovács Tilda polgármester** kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 7 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot.

**216/2014./IX.25./ számú képviselő-testületi határozat:**

Vasvár Város Önkormányzata Képviselő-testülete Martin Mitterhumer (9800 Vasvár, Szentmihályfalvi u. 33.) Helyi Építési Szabályzat módosítására irányuló kérelmére a Vasvár, Ifjúság utcai lakótelek beépíthetőségéhez szükséges építésjogi feltételek megteremtése céljával egyetért és hozzájárul az alábbi feltételekkel:

* a cél megvalósítására háromoldalú településrendezési szerződést kell kötni (önkormányzat, célmegvalósító, tervező),
* véleményezési szakaszhoz szükséges rendelettervezet elő kell készíteni,
* a településrendezési szerződésből fakadó mindennemű költséget (tervezési díj, illetékek, eljárási díjak, stb.) Martin Mitterhumer (9800 Vasvár, Szentmihályfalvi u. 33.) kérelmezőnek kell vállalni,
* a terveket a tervezésre vonatkozó szabályok, hatósági előírások szerinti tartalommal, PDF/a formátumban, valamint 1 példányát M1:2000 léptékben papír alapon kell átadni az önkormányzat részére,
* fejlesztési cél megvalósításához szükséges közművesítést Martin Mitterhumer (9800 Vasvár, Szentmihályfalvi u. 33.) kérelmező saját költségén köteles biztosítani.

A Képviselő-testület felhatalmazza Kovács Tilda Polgármestert az előterjesztés mellékletét képező településrendezési szerződés aláírására.

Felelős: Kovács Tilda Matild polgármester

Határidő: 2014. szeptember 30.

**10. napirendi pont:**

**Előterjesztés Vasvár város Helyi Építési Szabályzat módosításának támogatásához – PNH Immo Kft**

**Galambos István tanácsnok** elmondta, hogy a Pénzügyi, Városfejlesztési és Környezetvédelmi Bizottság egyetértett a határozati javaslattal, azt elfogadásra ajánlja a képviselő-testületnek.

**Kovács Tilda polgármester** kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 7 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot.

**217/2014./IX.25./ számú képviselő-testületi határozat:**

Vasvár Város Önkormányzata Képviselő-testülete PNH Immo Kft. (9800 Vasvár, Petőfi u. 81.) Helyi Építési Szabályzat módosítására irányuló kérelmére a Vasvár, Petőfi úti ipartelep bővítéséhez szükséges építésjogi feltételek megteremtése céljával egyetért és hozzájárul az alábbi feltételekkel:

* a cél megvalósítására háromoldalú településrendezési szerződést kell kötni (önkormányzat, célmegvalósító, tervező),
* véleményezési szakaszhoz szükséges rendelettervezet elő kell készíteni,
* a településrendezési szerződésből fakadó mindennemű költséget (tervezési díj, illetékek, eljárási díjak, stb.) PNH Immo Kft. (9800 Vasvár, Petőfi u. 81.) kérelmezőnek kell vállalni,
* a terveket a tervezésre vonatkozó szabályok, hatósági előírások szerinti tartalommal, PDF/a formátumban, valamint 1 példányát M1:2000 léptékben papír alapon kell átadni az önkormányzat részére,
* fejlesztési cél megvalósításához szükséges közművesítést PNH Immo Kft. kérelmező saját költségén köteles biztosítani.

A Képviselő-testület felhatalmazza Kovács Tilda Polgármestert az előterjesztés mellékletét képező településrendezési szerződés aláírására.

Felelős: Kovács Tilda Matild polgármester

Határidő: 2014. szeptember 30.

**11. napirendi pont:**

**Előterjesztés Vasvár város Helyi Építési Szabályzat módosításának támogatásához – Gueth &Partner’s Kft**

**Galambos István tanácsnok** elmondta, hogy a Pénzügyi, Városfejlesztési és Környezetvédelmi Bizottság tagjai körében volt, aki nem értett egyet az építési szabályzat módosításával, az ipari területen adna helyet a vállalkozásnak. A bizottság többsége azonban azon a véleményen volt, hogy a hungarocell gyártó kisüzem működése a környéken lakókat nem fogja zavarni. A bizottság a határozati javaslatot támogatta.

**Kovács Tilda polgármester** hangsúlyozta, hogy egy kis létszámot (5 fő) foglalkoztató üzem létesítéséről van szó, amely kedvezőtlen környezeti hatással nem jár a falusias lakókörnyezetben. Véleménye szerint az iparterületen olyan cégeknek kell területet adni, amelyek 50-100 főt, vagyis nagyobb létszámot foglalkoztatnak. Több kérdés, hozzászólás nem lévén szavazásra tette fel a határozati javaslatot.

Képviselő-testület a határozati javaslattal 7 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot.

**218/2014./IX.25./ számú képviselő-testületi határozat:**

Vasvár Város Önkormányzata Képviselő-testülete Gueth & Partner's Kft (9900 Körmend, Kandó K. u. 2.) Helyi Építési Szabályzat módosítására irányuló kérelmére a Vasvár 1471 és 1472 hrsz-ú ingatlanon ipari szolgáltató tevékenység megvalósításához szükséges építésjogi feltételek megteremtése céljával egyetért és hozzájárul az alábbi feltételekkel:

* a cél megvalósítására háromoldalú településrendezési szerződést kell kötni (önkormányzat, célmegvalósító, tervező),
* véleményezési szakaszhoz szükséges rendelettervezet elő kell készíteni,
* a településrendezési szerződésből fakadó mindennemű költséget (tervezési díj, illetékek, eljárási díjak, stb.) Gueth & Partner's Kft. kérelmezőnek kell vállalni,
* a terveket a tervezésre vonatkozó szabályok, hatósági előírások szerinti tartalommal, PDF/a formátumban, valamint 1 példányát M1:2000 léptékben papír alapon kell átadni az önkormányzat részére,
* fejlesztési cél megvalósításához szükséges közművesítést Gueth & Partner's Kft. kérelmező saját költségén köteles biztosítani.

A Képviselő-testület felhatalmazza Kovács Tilda Polgármestert az előterjesztés mellékletét képező településrendezési szerződés aláírására.

Felelős: Kovács Tilda Matild polgármester

Határidő: 2014. szeptember 30.

**12. napirendi pont:**

**Előterjesztés Vasvár város Helyi Építési Szabályzat módosításának támogatásához – Takács Géza**

**Galambos István tanácsnok** elmondta, hogy a Pénzügyi, Városfejlesztési és Környezetvédelmi Bizottság egyetértett a határozati javaslattal, azt elfogadásra ajánlja a képviselő-testületnek.

**Kovács Tilda polgármester** kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 7 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot.

**219/2014./IX.25./ számú képviselő-testületi határozat:**

Vasvár Város Önkormányzata Képviselő-testülete Takács Géza (9800 Vasvár, Petőfi u. 112.) Helyi Építési Szabályzat módosítására irányuló kérelmére a Vasvár 1935 hrsz-ú ingatlanon lakóépület megvalósításához szükséges építésjogi feltételek megteremtése céljával egyetért és hozzájárul az alábbi feltételekkel:

* a cél megvalósítására háromoldalú településrendezési szerződést kell kötni (önkormányzat, célmegvalósító, tervező),
* véleményezési szakaszhoz szükséges rendelettervezet elő kell készíteni,
* a településrendezési szerződésből fakadó mindennemű költséget (tervezési díj, illetékek, eljárási díjak, stb.) Takács Géza kérelmezőnek kell vállalni,
* a terveket a tervezésre vonatkozó szabályok, hatósági előírások szerinti tartalommal, PDF/a formátumban, valamint 1 példányát M1:2000 léptékben papír alapon kell átadni az önkormányzat részére,
* fejlesztési cél megvalósításához szükséges közművesítést Takács Géza kérelmező saját költségén köteles biztosítani.

A Képviselő-testület felhatalmazza Kovács Tilda Polgármestert az előterjesztés mellékletét képező településrendezési szerződés aláírására.

Felelős: Kovács Tilda Matild polgármester

Határidő: 2014. szeptember 30.

**13. napirendi pont:**

**Előterjesztés Vasvár Város Önkormányzata „Területi együttműködést segítő programok kialakítása az önkormányzatoknál a konvergencia régiókban” pályázatához**

**Galambos István tanácsnok:** A Pénzügyi, Városfejlesztési és Környezetvédelmi Bizottság véleménye szerint élni kell a lehetőséggel annál is inkább, mivel 100 %-os támogatottságú pályázatról van szó.

**Kovács Tilda polgármester** kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 7 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot.

**220/2014./IX.25./ számú képviselő-testületi határozat:**

Vasvár Város Önkormányzata képviselő-testülete pályázatot nyújt be **„Területi együttműködést segítő programok kialakítása az önkormányzatoknál a konvergencia régiókban”** (Pályázati felhívás száma:ÁROP-1.A.3.-2014) megnevezésű pályázati konstrukcióra, mely pályázat 100%-os támogatást nyújt, így önerő biztosítása nem szükséges.

Vasvár Város Önkormányzata képviselő-testülete a pályázat benyújtását jóváhagyja.

A képviselő-testület felhatalmazza Vasvár Város Polgármesterét a maximum 22.000.000,- Ft, azaz huszonkétmillió forint támogatási igényű pályázat benyújtási okmányainak aláírására.

Felelős: Vasvár Város Polgármestere

Határidő: pályázati felhívás és útmutató szerint

**14. napirendi pont:**

**Előterjesztés a „Békevárosok Útja” nevű pályázathoz való csatlakozáshoz**

**Galambos István tanácsnok:** A Pénzügyi, Városfejlesztési és Környezetvédelmi Bizottság véleménye szerint, ha már elindult a Békeváros programsorozat, akkor folytatni kell, csatlakozni kell a pályázathoz.

**Kovács Tilda polgármester** kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 7 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot.

**221/2014./IX.25./ számú képviselő-testületi határozat:**

Vasvár Város Önkormányzata Képviselő-testülete csatlakozik a „Békevárosok Útja” elnevezésű Európai Uniós pályázathoz.

Felelős: Vasvár Város Polgármestere

Határidő: azonnal

**15. napirendi pont:**

**Előterjesztés szavazatszámláló bizottsági póttag választásához**

**Kovács Tilda polgármester** kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 7 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot.

**222/2014./IX.25./ számú képviselő-testületi határozat:**

Vasvár Város Önkormányzata Képviselő-testülete „A választási eljárásról” szóló 2013. évi XXXVI. törvény 24. § (1) bekezdésében biztosított jogkörében eljárva a 199/2014.(VIII.26.) és a 119/2014.(IV.24.) számú képviselő-testületi határozatokkal módosított 26/2014.(II.27.) számú határozatát a 2. számú szavazókör szavazatszámláló bizottsága második póttagja vonatkozásában a következőképpen módosítja:

„**2. számú szavazókör szavazatszámláló bizottsága:**

**Póttagjai:**

2./ MOLNÁR KRISZTINA Vasvár, Petőfi u.9.”

Felelős: Dr. ÓDOR ILDIKÓ jegyző

Határidő: azonnal

**16. napirendi pont:**

**Előterjesztés a 2013. évi helyi lakásépítési és vásárlási támogatási keret elosztására**

A napirendi pontot a bizottság zárt ülés keretében tárgyalta, figyelemmel az Mötv. 46. § (2) bek. a) pontjára, valamint az SZMSZ 21. § (2) bek. a) pontjára. A hozzászólások és döntések külön jegyzőkönyvben vannak rögzítve.

**17./ Előterjesztés a LORD SIFTER Bt ingatlanvásárlási kérelméhez**

**Kovács Tilda polgármester** az előterjesztésben foglaltaknak megfelelően megerősítette az elnapolásra irányuló javaslatát, tekintettel arra, hogy ingatlanvásárlási kérelemről van szó, melynek eldöntését a következő képviselő-testületre kellene bízni.

**Galambos István tanácsnok** elmondta, hogy a Pénzügyi, Városfejlesztési és Környezetvédelmi Bizottság egyetértett a döntés elnapolásával.

**Kovács Tilda polgármester** kérdés, hozzászólás nem lévén szavazásra tette fel a határozati javaslatot.

Képviselő-testület a határozati javaslattal 7 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot.

**231/2014./IX.25./ számú képviselő-testületi határozat:**

Vasvár Város Önkormányzata Képviselő-testülete a LORD SIFTER BT (címe: 8900. Zalaegerszeg, Hegyalja u. 47., képviselője Sifter Miklós) kérelmére a Vasvár, Főszolgabíró tér 3. szám alatti, Sifi Gazdabolt nevű önkormányzati bérlemény értékesítése tárgyában a döntést a november havi képviselő-testületi ülésre napolja el.

Felelős: KOVÁCS TILDA polgármester

Határidő: azonnal

**18./ Előterjesztés a 46/2014. (IX. 25.) BM rendelet alapján, a települési önkormányzatok szociális célú tüzelőanyag vásárláshoz kapcsolódó kiegészítő támogatás melletti saját forrás biztosításáról**

**Kovács Tilda polgármester** kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 7 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot.

**232/2014./IX.25./ számú képviselő-testületi határozat:**

Vasvár Város Önkormányzata Képviselő-testülete, a települési önkormányzatok szociális célú tüzelőanyag vásárlásához kapcsolódó kiegészítő támogatásáról szóló 46/2014. (IX. 25.) BM rendelete alapján a szociális célú tüzelőanyag vásárlásához kapcsolódóan kiegészítő támogatási igényt nyújt be.

Vasvár Város Önkormányzata Képviselő-testülete vállalja, hogy a 46/2014. (IX. 25.) BM rendelet 3.§ (2) bekezdése alapján, a települési önkormányzatok szociális célú tüzelőanyag vásárláshoz kapcsolódó kiegészítő támogatása mellett, saját forrásként biztosít, kemény lombos fajtájú tűzifa vásárlásához 1000Ft/erdeim3 + ÁFA (ez bruttó 1270 Ft/erdeim3) önrészt. Ez az összeg az igényelt 328 m3 fára jutó 5831840 Ft támogatás mellett, 416560 Ft önerő. Ezenkívül Vasvár Város Önkormányzata Képviselő-testülete 46/2014. (IX. 25.) BM rendelet 4. § (4) bekezdése szerint vállalja a tűzifa szállításával kapcsolatos költségek megfizetését is.

**Felelős:** Kovács Tilda polgármester

**Határidő:** az igénylés benyújtására 2014. október 06.

**19./ Előterjesztés a 187/2014(.VII.17.) számú képviselő-testületi határozat hatályon kívül helyezésére**

**Kovács Tilda polgármester** kérdés, hozzászólás nem lévén szavazásra tette fel a határozati javaslatot.

Képviselő-testület a határozati javaslattal 7 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot.

**233/2014./IX.25./ számú képviselő-testületi határozat:**

Vasvár Város Önkormányzata Képviselő-testülete 187/2014.(VII.17.) számú határozatát, melynek értelmében a képviselő-testület 1.524.000,-Ft kamatmentes tagi kölcsönt biztosít a VASI TRIÁSZ KFT részére legkésőbb 2015. december 31-i visszafizetési határidővel, hatályon kívül helyezi.

Felelős: KOVÁCS TILDA polgármester

Határidő: azonnal

**20./ Előterjesztés „Vasvár Város Díszpolgára” cím, „Vasvár Városért” érdemérem, „Vasvár Város Önkormányzatának a Közszolgálatért Alapított Barabás István Díja”, valamint „A Városfejlesztésért” Díj kitüntetések adományozásához**

A napirendi pontot a bizottság zárt ülés keretében tárgyalta, figyelemmel az Mötv. 46. § (2) bek. a) pontjára, valamint az SZMSZ 21. § (2) bek. a) pontjára. A hozzászólások és döntések külön jegyzőkönyvben vannak rögzítve.

**Válaszadás korábban elhangzott interpellációra:**

Sejber Mihály a 2014. július 17-i rendkívüli ülésen interpellált. Jelezte, hogy a Vasvár, Hunyadi J.u.3. szám alatt működő „Szevasz Kocsma” környékén lakók nyugalmát zavarja, hogy a kocsmában rendszeresen a hajnali óráig hangos zene szól és hangoskodás hallatszik.

Az interpellációra adott válasz, melyet a Szervezési, Jogi és Igazgatási Osztály készített, a jegyzőkönyvhöz csatolva.

Sejber Mihály képviselő az interpellációra adott választ elfogadta.

Képviselő-testület az interpellációra adott választ 7 igen szavazattal – ellenszavazat és tartózkodás nélkül - egyhangúlag elfogadta.

**Kovács Tilda polgármester** több tárgy nem lévén az ülést berekesztette.

K.m.e.

KOVÁCS TILDA Dr. ÓDOR ILDIKÓ

polgármester jegyző